شرلاک ہومز

**شرلاک ہومز** یا **شرلک ہومز** (انگریزی: Sherlock Holmes) ایک تصوراتی سراغ رساں اور معالج ہے جو مصنف سر آرتھر کانن ڈائل کا تخلیق کردہ کردار ہے۔ لندن میں رہائش پزیر یہ ایک زبردست محقق ہے جو منطقی استدلال کی مدد سے تحقیقات کرتا ہے۔ اِس کی صلاحیتوں اور مہارتوں میں بھیس بدلنا اور طب قانونی کی مدد سے مشکل گتھیاں سلجھانا شامل ہیں۔

شرلاک کے متعلق پہلی کہانی 1887ء میں شائع ہوئی۔ اِس کردار کو استعمال کرتے ہوئے ڈوئل نے دیگر 4 کتب لکھیں اور 56 افسانوں میں بھی اِسے شمار کیا۔ لندن کے ایک مقامی رسالے میں چھپنے والی کہانی *[[خوننابۂ عشق|اے اسٹڈی ان اسکارلٹ]]* میں اِس کردار کو پہلی دفعہ قارئین میں متعارف کرایا گیا۔

## ابتدائی زندگی
[تصغیر|230px|شرلاک ہومز کے متعلق چھپنے والی پہلی کہانی، ''[اے اسٹڈی ان سکارلٹ*، [[1887ء]] میں شائع ہوئی۔]]
[[1917ء]] میں لکھی کہانی *ہز لاسٹ باؤ* میں ہومز کی عمر 60 برس بتائی گئی ہے۔ چونکہ یہ کہانی [[اگست]] [[1914ء]] کے وقت کو بیان کرتی ہے اس لیے یہ اندازہ لگانا مناسب ہو گا کہ ہومز کی پیدائش [[1854ء]] میں ہوئی۔ شرلاک ہومز کی کہانیوں کا مکمل جائزہ لینے کے بعد مصنف [[لیزلی کلنگر]] نے اپنی کتاب میں یہ بھی انکشاف کیا کہ ہومز کی پیدائش دراصل [[6 جنوری]] [[1854ء]] کو ہوئی۔

ایک کہانی میں ہومز کی زبانی پتا چلتا ہے کہ اِسکی جانچ پڑتال کی صلاحیت کو تب فروغ ملا جب یہ یونیورسٹی میں طالب علم تھا۔ اِسکا اندازہ اِس بات سے بھی لگایا جا سکتا ہے کہ ہومز کے پہلے کچھ کیس اسے یونیورسٹی کے دیگر طلبہ و طالبات سے ہی ملے۔ ہومز کے مطابق، ایک ساتھی طالب علم کے والد سے گفتگو میں پہلی مرتبہ ہومز کو یہ سوجھا کہ کیوں نہ گتھیاں سلجھانے کو ایک پیشہ ہی بنا لیا جائے۔ یونیورسٹی ختم کرنے کے چھ سال بعد تک ہومز دیگر کیسوں میں پولیس کی مشاورت کرتا رہا۔ ایک وقت ایسا بھی آیا جب ہومز کی پاس پیسوں کی حد درجہ قلت ہو گئی۔ یوں ہومز نے جب اپنے ساتھ رہنے کے لیے ایک کرایدار ڈھونڈنا شروع کیا تو واٹسن سے ملاقات ہو گئی۔ واٹسن اور ہومز کے اس ملاپ کے بعد سے ہی کہانیوں کا آغاز ہوتا ہے۔

[[1881ء]] کے بعد سے ہومز [[221-بی بیکر سٹریٹ]]، [[لندن]] میں رہائش پزیر تھا جہاں سے وہ اپنی [[سراغ رساں#مشورہ گیر سراغ رساں|مشورہ گیر سراغ رساں]] خدمات پیش کیا کرتا تھا۔ کہانیوں میں 221-بی، لندن کی [[بیکر سٹریٹ]] نامی سڑک کے شمال میں ایک دکان کے اوپر کوٹھی تھی جہاں، واٹسن کے مطابق، داخل ہونے کے لیے "17 سیڑھیاں عبور کرنی پڑتی تھیں"۔ واٹسن کے ہومز کی زندگی میں آنے سے پہلے، ہومز اکیلا ہی سارے کام کرتا تھا۔ جہاں ضرورت درکار ہوتی وہاں ہومز کبھی کبھار شہر کے پسماندہ اور بے گھر لوگوں کے چھپے نیٹ ورک سے بھی رجوع کر لیتا تھا۔ یہ نیٹ ورک ہومز کے لیے [[مخبر]]ی کیا کرتے تھے اور اِن میں اکثر بچے بھی شامل ہوتے تھے۔ تقریباً تین کہانیوں میں – جن میں *اے اسٹڈی ان سکارلٹ*، *دی سائن آف فور* اور *دی ایڈونچر آف دی کروکڈ مین* شامل ہیں – اِن بچوں کا کردار نمایاں رہا ہے؛ ہومز انھیں [[بیکر اسٹریٹ کا بے قاعدہ ٹولا|بیکر اسٹریٹ کے بے قاعدہ ٹولے]] کی حیثیت سے جانتا تھا۔

کہانیوں میں ہومز کے والدین کے متعلق کچھ خاص نہیں لکھا گیا؛ ہومز کے مطابق فرانسیسی مصّور [[ہوریس وارنیٹ]] اِسکا دوروں کا رشتہ دار تھا۔ ہومز کے بھائی [[مائکروفت ہومز|مائکروفت]] کا ذکر تین کہانیوں میں آتا ہے۔ مائکروفت کو ہومز سے سات سال بڑا اور اِس سے کہیں زیادہ ہنرمند اور حاضر دماغ بتایا گیا ہے۔ اگر مائکروفت کے پاس کسی چیز کی کمی ہے تو وہ ہے شرلاک کا جذبہ۔

== کردار کی تشکیل ==
ڈویل کے مطابق شرلاک ہومز کا کردار [[جوزف بیل|ڈاکٹر جوزف بیل]] پر مبنی ہے۔ ڈویل [[اسکاٹ لینڈ]] کے شہر [[ایڈنبرا]] کی [[رائل انفرمری آف ایڈنبرا|رائل انفرمری]] میں ڈاکٹر بیل کے لیے ایک کلرک کے طور پر کام کیا کرتے تھے۔ شرلاک ہومز کی طرح ڈاکٹر بیل بھی عام مشاہدات کی مدد سے کسی بھی بات کی تہ تک پہنچنے کی صلاحیت کے حامل تھے۔ ڈویل کو ڈاکٹر بیل کی اِس صلاحیت نے اتنا متاثر کیا کہ انھوں نے جب ایک سراغ رساں کے کردار کو تخلیق کرنے کا سوچا تو ڈاکٹر بیل کی دیگر اور صلاحیات کو اِس کردار کی عکس بینی کے لیے استعمال کر ڈالا۔

== کردار کی عکاسی ==
ڈویل کے لکھے ناول اور افسانوں میں ہومز کی کہانیاں دراصل ایک اور کردار، [[ڈاکٹر واٹسن]]، کی زبانی ایک داستان کے طور پر پیش کی گئی ہیں۔ اِن کے علاوہ ناول میں، شاذ و نادر، کچھ ہی ایسے واقعات ہیں جہاں ہومز کی زندگی کی عکاسی مل سکتی ہو۔ اِن واقعات کو واٹسن کی داستانوں کے ساتھ جوڑ کر ہومز کی ابتدائی زندگی کا عکس پیش کیا جا سکتا ہے۔

== ڈاکٹر واٹسن کے ساتھ رفاقت ==
[[فائل:Sherlock Holmes - The Man with the Twisted Lip.jpg|تصغیر|230px|*دی اسٹرینڈ میگزین* میں شائع ہونے والی، [[سڈنی پیگٹ]] کی نقش کردہ ایک تصویر۔ [[1891ء]] میں یہ *دی مین ود دی ٹوسٹڈ لپ* کی کہانی کے لیے استعمال کی گئی تھی۔]]
ہومز نے اپنی بیشتر پیشہ ورانہ زندگی اپنے عزیز دوست اور وقائع نگار، [[ڈاکٹر واٹسن]]، کے ساتھ بسر کی۔ [[1887ء]] میں اپنی شادی سے پہلے، واٹسن نے کئی سال ہومز کے ساتھ گزارے۔ [[میری مورسٹن|اپنی زوجہ]] کی وفات کے بعد پھر واٹسن نے ہومز کے ساتھ گذر بسر برکرر رکھا۔ اپنی کوٹھی کی مالکین، مسز ہڈسن، کو یہ دونوں ایک رشتہ دار کی طرح سمجھتے تھے۔ واٹسن کے ہومز کی زندگی میں دو ہی پہلو تھے۔ پہلا، واٹسن ہومز کا نہ صرف دوست تھا بلکہ اکثر کیسوں میں ہومز کی عملی مدد بھی کرتا تھا؛ دوسرا، وہ ہومز کی زندگی کے واقعات کو قلم سے کاغذ پر قید بھی کرتا رہتا تھا۔

ہومز سے متعلق اکثر کہانیاں دراصل واٹسن کی زبانی چند داستانیں ہیں اور اکثر واٹسن کے ہی نقطۂ نظر سے لکھی گئی ہیں۔ ہومز اکثر واٹسن کی اِن تحریروں کو حامئی عواميت یا سنسنی خیز کہ کر اِنکی تنقید کرتا رہتا تھا۔ ہومز کو واٹسن کی اِن تحریروں سے بس یہی شکایات رہتی تھی کہ یہ کبھی ٹھیک اور درست ترین الفاظ میں اِسکے سائنسی کام کی طہارت کو بیان نہ کرتی تھیں۔

== خیرباد اور آخری الوداع ==
*ہز لاسٹ باؤ* کی کہانی کے مطابق، [[1903ء]] تا [[1904ء]] کے دورانئے میں ہومز جرائم کی دنیا اور اپنے پیشے کو خیرباد کہہ کر [[ساؤتھ ڈاؤنز|ساسیکس ڈاؤنز]] کے ایک چھوٹے سے فارم پر رہنے لگ جاتا ہے۔ یہاں ہومز کچھ شہد کی مکھیاں بھی پالتا ہے اور اِنکی دیکھ بھال کے طور طریقوں پر ایک کتاب بھی لکھ ڈالتا ہے۔ اِس کہانی میں ہومز اور واٹسن ایک آخری مرتبہ مل کر جنگی کاوشوں میں برطانیہ کی حکومت کی مدد کرتے ہیں۔ ہومز کی ریٹائرمنٹ کے بعد ایک اور کہانی (*دی ایڈونچر آف دی لائنز'') ایسی بھی تھی جو ہومز کی زبانی اپنی ہی داستان تھی۔ ہومز کی وفات سے متعلق کوئی بھی تفصیلات معلوم نہیں ہیں۔

## مقبولیت
رؤف پاریکھ لکھتے ہیں:

ادب کے بعض کرداروں نے بھی لوگوں کے اذہان پر انمٹ نقوش چھوڑے ہیں اور ان کی روز مرہ زندگی پر اثر انداز ہوئے ہیں۔ مثال کے طور پر سر آرتھر کانن ڈائل (1859ء - 1930ء) کے شہر آفاق کردار شرلک ہومز سے لوگ اس قدر متاثر ہوئے کہ اس کے لباس انداز نشست و برخاست اور گفت و شنید تک کی نقل کرنے لگے۔ اس کردار کی تخلیق کو تقریباً پون صدی گذر چکی ہے لیکن آج بھی شرلک ہومز کے بعض جو شیلے مداح اس کے مشہور پتے  پر اسے خط لکھتے ہیں۔ خود ہمارے ہاں  کے اثر سے لوگ امراؤ جان ادا کا مکان تلاش کرنے نکل پڑے تھے۔


## حوالہ جات


زمرہ:1887ء میں متعارف افسانوی کردار
زمرہ:ادب میں مرد کردار
زمرہ:انگریز افسانوی شخصیات
زمرہ:افسانوی جاسوس
زمرہ:افسانوی ماہر جرمیات
زمرہ:فلم میں مردوں کے کردار